Baibolo ya pa Intaneti | BAIBOLO—AMALEMBO YA CALO CIPYA
Bushe kuti mwatemwa ukubelenga ici cipande mu %%?
Luka 1:1-80
1 Nangu ca kutila abengi balyesha ukulemba amashiwi ya cine cine+ ayo ifwe twasumina,2 nga filya fine balya abo ukufuma pa kutendeka+ abali bansangwapo+ ba ifi ifintu kabili ababilile ubukombe+ batwebele,3 na ine, apo nalikonka fyonse bwino bwino ukufuma pa kutendeka, natile, nkulembele umo fyakonkanina,+ we Teofile+ kanabesa,+4 pa kuti wishibe ukuti ifyo bakusambilisha fya cishinka.+5 Mu nshiku sha kwa Herode,*+ imfumu ya Yudea, kwali shimapepo ishina lyakwe ni Sekaria uwa mwi bumba lya bashimapepo ilya mu lupwa lwa kwa Abiya,+ kabili ali no mukashi uwafumine mu bana abanakashi aba kwa Aarone,+ ne shina lyakwe ni Elisabete.6 Bonse babili bali abalungama+ mu menso ya kwa Lesa pantu bale-enda aba kaele+ ukulingana na mafunde+ yonse ne fipope+ fya kwa Yehova.+7 Lelo tabakwete umwana, pantu Elisabete ali ni ng’umba,+ kabili bonse babili bali abakote.8 Awe ilyo alebomba bushimapepo pa ntanshi ya kwa Lesa ilyo cafikiile ibumba+ alimo ukubomba,9 ukulingana ne fyo bashimapepo balecita lyonse, yalifikile inshita yakwe iya kutuula ifyanunkila+ lintu aingile mwi tempele lya kwa Yehova;+10 kabili abantu abengi bali pa nse balepepa pa nshita ya kutuula ifyanunkila.+11 Na malaika wa kwa Yehova amoneke kuli ena, naiminina ku mbali ya ciipailo ica fyanunkila.+12 Awe Sekaria alisakamikwe pa fyo amwene, no mwenso walimwikete.+13 Lelo malaika amwebele ati: “Witiina, Sekaria, pantu ukupapaata kobe nakumfwika,+ no mukashi obe Elisabete akakufyalila umwana umwaume, kabili ukamwinike ati Yohane.+14 Kabili ukasekelela no kuba ne nsansa sana, na bengi bakasekelela+ pa kufyalwa kwakwe;15 pantu akaba umukalamba ku cinso ca kwa Yehova.+ Lelo tafwile ukunwa umwangashi ne fya kunwa ifikola,+ kabili akaba no mupashi wa mushilo ukufuma fye mu nda ya kwa nyina;+16 kabili akapilibwila abengi aba mu bana ba kwa Israele kuli Yehova+ Lesa wabo.17 Kabili akaya pa ntanshi yakwe na maka kwati ni Eliya,+ ku kupilibula imitima+ ya bashibo ica kuti baba abana no kupilibwila ababula icumfwila ku mano yene yene aya balungami, ku kupekanishisha+ Yehova+ abantu.”18 Na Sekaria atile kuli malaika: “Kuti nashininkisha shani ici? Pantu ine ndi mukote,+ no mukashi wandi na o nakula sana.”19 Na o malaika amwaswike ati: “Nine Gabriele,+ uwiminina pa ntanshi ya kwa Lesa, kabili ntuminwe ukuti nande+ na iwe no kukushimikila imbila nsuma ya ifi fintu.20 Lelo, mona! walaba cibulu+ kabili tawakulalanda mpaka no bushiku ifi fintu fikacitika, pantu tausumine amashiwi yandi, ayakafikilishiwa mu nshita ya yako.”21 Lelo abantu balelolela Sekaria,+ kabili balepapa fye ico akokwelele mwi tempele.22 Lelo ilyo afumine, afililwe ukulanda na bo, e lyo bailwike ukuti namona icimonwa+ mwi tempele; kabili alelanda na bo ukubomfya iminwe, pantu asangwike cibulu.23 Nomba ilyo inshiku shakwe isha kubomba shapwile,+ aile ku mwakwe.24 Lelo ilyo shilya nshiku shapitile, umukashi wakwe Elisabete alimite;+ kabili aitalwishe ku bantu pa myeshi isano, ati:25 “E fyo Yehova ancita muli shino nshiku. Anangulukilako pa kuti anseebululeko insoni ku bantu.”+26 Mu mweshi walenga mutanda (6), Lesa atumine malaika Gabriele+ ku musumba wa mu Galili uo beta ati Nasarete.27 Amutumine kuli nacisungu uwakobekelwe ku mwaume ishina lyakwe Yosefe uwa mu ng’anda ya kwa Davidi; ne shina lya kwa nacisungu+ ni Maria.+28 Kabili ilyo aile kuli ena atile: “Mwapoleni,+ we wapaalwa nga nshi, Yehova+ ali nobe.”+29 Lelo amashiwi aya yalimusakamike nga nshi, kabili alatontonkanya umo uku kuposha kwalolele.30 E ico malaika amwebele ati: “Witiina, Maria, pantu Lesa nakupaala;+31 kabili mona! ukemita no kufyala umwana umwaume,+ kabili ukamwinike ati Yesu.+32 Uyu akaba umukalamba+ kabili aketwa ati Umwana wa Wapulamo;+ kabili Yehova Lesa akamupeela icipuna ca bufumu+ ica kwa Davidi wishi,+33 kabili akaba imfumu umuyayaya pa ng’anda ya kwa Yakobo, no bufumu bwakwe tabwakabe ne mpela.”+34 Lelo Maria atile kuli malaika: “Bushe cikaba shani ici, pantu nshatalakumanapo+ no mwaume?”35 Na o malaika amwaswike ati: “Umupashi wa mushilo+ ukesa pali iwe, na maka ya Wapulamo yakakufimba. E mulandu wine uukafyalwa aketilwa uwa mushilo,+ Umwana wa kwa Lesa.+36 Kabili mona! lupwa lobe Elisabete, uo batila ni ng’umba,+ na o mu bukote bwakwe naimita umwana umwaume, kabili uno e mweshi walenga mutanda (6);37 pantu takuli ico Lesa alanda ico engafilwa ukucita.”+38 Na o Maria atile: “Moneni! Ndi musha mwanakashi uwa kwa Yehova!+ Nacibe ifyo fine ukulingana ne fyo mwasosa.” Awe malaika alifuminepo.39 E ico mu nshiku shilya Maria aliimine no kwangufyanya ukuya ku citungu ca mpili, ku musumba wa kwa Yuda,40 aingile na mu ng’anda ya kwa Sekaria no kuposha Elisabete.41 Awe ilyo Elisabete aumfwile Maria alemuposha, umwana mwi fumo lyakwe alicilwike; kabili umupashi wa mushilo waishile pali Elisabete,42 kabili abilikishe ishiwi ilikalamba ati: “Walipaalwa pa banakashi bonse, kabili alipaalwa+ umwana uo ukafyala!43 Nga kanshi nashuka shani ica kuti nyina wa kwa Shikulu+ ese kuli ine?44 Pantu mona! ilyo nacumfwa fye wamposha, umwana mwi fumo aciciluka no kwanga nga nshi.+45 Alishuka umwanakashi uwasumina, pantu fyonse fikacitika+ ifyo bamwebele ifyafumine kuli Yehova.”+46 Na o Maria atile: “Ndelumbanya Yehova,+47 no mutima wandi teti ufilwe ukusansamukila+ nga nshi Lesa Umupusushi wandi;+48 pantu nalolesha pa musha wakwe umulanda.+ Pantu, moneni! ukutula nomba abantu ba mu nkulo shonse bakalatila nalishuka;+49 pantu uwa maka nancitila ifipapwa, kabili ishina lyakwe lya mushilo;+50 no luse lwakwe lwa muyayaya ku bamutiina.+51 Alibomba ifipapwa ku kuboko kwakwe,+ alisalanganya abalanga ukuti ba matutumuko mu mapange ya mu mitima yabo.+52 Alikisha aba maka+ pa fipuna fya bufumu no kusansabika abalanda;+53 aba nsala abalenga ukwikuta ifisuma+ na bali ne fyuma abaleka baya iminwe nkutwa.+54 Nayafwa Israele umubomfi wakwe,+ ku kulanga ukuti alebukisha ubulayo bwakwe ubwa kulanga uluse umuyayaya,+55 nga filya fine asosele ku fikolwe fyesu, kuli Abrahamu na ku mwana wakwe.”+56 Kabili Maria aikele nankwe nalimo imyeshi itatu, e lyo abwelele ku mwakwe.57 Nomba inshita yalifikile iya kuti Elisabete apaape, kabili afyele umwana umwaume.58 Awe abena mupalamano na balupwa baumfwile ukuti Yehova alimulangile nga nshi uluse,+ na bo basekelele+ pamo nankwe.59 Na pa bushiku bwalenga cinekonsekonse (8), baishile ku kusembulula umwana,+ kabili balefwaya bamwinike ishina lya kwa wishi, Sekaria.60 Lelo nyina ayaswike ati: “Awe iyo, aleinikwa ati Yohane.”61 Na bo bamwebele abati: “Tapaba pali balupwa lobe uo bainika ili ishina.”62 E lyo bacebwishe wishi ukuti beshibe ishina alefwaya ukwinika umwana.63 Na o alombele ica kulembapo no kulemba ati: “Ishina lyakwe ni Yohane.”+ Na bonse balipapile.64 Awe apo pene akanwa kakwe kaliswike+ no lulimi lwakwe lwalikakwike kabili atendeke ukulanda, alatasha Lesa.65 No mwenso waikete abena mupalamano bonse abo baleikala na bo; kabili abantu balelanda pali fyonse ifi monse mu citungu ca mpili ica Yudea,66 na bonse abaumfwile balatontonkanya mu mitima+ yabo abati: “Nga kanshi uyu mwana akaba shani?” Pantu kwena ukuboko+ kwa kwa Yehova kwali nankwe.67 Kabili umupashi wa mushilo+ waishile pali Sekaria wishi, na o aseseme+ ati:68 “Acindikwe Yehova Lesa wa kwa Israele,+ pantu napempula abantu bakwe+ no kubalubula.+69 Kabili natwimikila ulusengo*+ lwe pusukilo mu ng’anda ya mubomfi wakwe Davidi,70 nga filya fine alandile ukupitila muli bakasesema ukufuma ku kale+71 pa lwa kutupususha ku balwani besu na mu minwe ya bonse abatupata;+72 ku kulanga uluse kuli ifwe pa mulandu wa fikolwe fyesu no kwibukisha icipangano+ cakwe ica mushilo,73 umulapo uo alapile ku cikolwe cesu Abrahamu,+74 ukuti ilyo twalubulwa mu minwe ya balwani besu,+ atupeele ishuko lya kubombela Lesa ukwabula umwenso+75 kabili mu cishinka na mu bulungami ku menso yakwe inshiku shesu shonse.+76 Lelo iwe, we mwana, uketwa kasesema wa Wapulamo, pantu ukatangilila ku cinso ca kwa Yehova ku kupekanya inshila shakwe,+77 ku kulenga abantu bakwe beshibe ipusukilo ukupitila mu kubelela imembu shabo,+78 pa mulandu wa luse lwa kwa Lesa wesu. Pa mulandu wa ulu luse, tukamona ulubuuto ulwafuma mu muulu+ ulubalika kwati ni lilya akasuba kafuma,+79 ku kubalikila abaikala mu mfifi na mu cinshingwa ca mfwa,+ ku kutungulula amakasa yesu bwino bwino mu nshila ya mutende.”80 Awe umwana alekula+ no kulakosa, kabili aikele mu matololo mpaka no bushiku aisokolwele kuli Israele.
bem_Latn bem_Latn cjk_Latn bem_Latn